भारतीय मूल के कोटक को अमेरिका में महत्वपूर्ण पद  
भारतीय मूल के अमेरिकी नागरिक नितिन कोटक को हॉवर्ड ह्यूजेस मेडिकल इंस्टीट्यूट का उपाध्यक्ष एवं मुख्य वित्त अधिकारी नियुक्त किया गया है।
भारतीय मूल के अमेरिकी नागरिक नितिन कोटक को हॉवर्ड ह्यूजेस मेडिकल इंस्टीट्यूट (एचएचएमआई) का उपाध्यक्ष एवं मुख्य वित्त अधिकारी नियुक्त किया गया है। यह संस्थान अमेरिका में वैज्ञानिक अनुसंधान एवं शिक्षा को बढ़ावा देता है।   कोटक (53) इसके पहले बेथेस्डा स्थित टेक्ने स्ट होल्डिंग्स, इंक में मुख्य वित्त अधिकारी और कोषाध्यक्ष के रूप में कार्यरत थे।   एचएचएमआई के कार्यकारी उपाध्यक्ष एवं मुख्य संचालन अधिकारी चेरिल मूर ने कहा, "नितिन हमारे मिशन से बहुत ही उत्साह के साथ जुड़े हैं। उनके पास वित्तीय विश्लेषण, रिपोर्टिग, और समर्पण का काफी अनुभव है।"  कोटक, एचएचएमआई में बजट एवं वित्तीय विश्लेषण, नियंत्रक के कार्यालय, कोषागार, आंतरिक ऑडिट, और खरीदी की निगरानी करेंगे।  कोटक ने कहा, "मैं इस प्रतिष्ठित संस्थान का हिस्सा बनने के इस अवसर से और समुदाय को वापस देने की भावना से काम करने को लेकर बहुत रोमांचित हूं। इस महान जिम्मेदारी के लिए चुने जाने पर मैं सम्मानित महसूस कर रहा हूं।"